UREKA บวก 3% หลังเซ็นสัญญาขายน้ำประปาให้กปภ. มูลค่ารวมกว่าพันลบ.
UREKA บวก 3% หลังเซ็นสัญญาขายน้ำประปาให้กปภ. มูลค่ารวมกว่าพันลบ. ล่าสุดอยู่ที่ 1.02 บาท บวก 0.03 บาท หรือ 3.03% มูลค่าซื้อขาย 10.59 ล้านบาท
UREKA บวก 3% หลังเซ็นสัญญาขายน้ำประปาให้กปภ. มูลค่ารวมกว่าพันลบ. ล่าสุดอยู่ที่ 1.02 บาท บวก 0.03 บาท หรือ 3.03% มูลค่าซื้อขาย 10.59 ล้านบาท
26 มิ.ย. 2563

ผู้สื่อข่าวรายงานว่า ราคาหุ้น บริษัท ยูเรกา ดีไซน์ จำกัด (มหาชน) หรือ UREKA ล่าสุด ณ เวลา 10.39 น. อยู่ที่ 1.02 บาท บวก 0.03 บาท หรือ 3.03% สูงสุดที่ 1.04 บาท ต่ำสุดที่ 1.01 บาท ด้วยมูลค่าซื้อขาย 10.59 ล้านบาท

ทั้งนี้ UREKA แจ้งว่า ที่ประชุมคณะกรรมการบริษัทเมื่อวานนี้ (25 มิ.ย.) รับทราบการเข้าลงนามผูกพันสัญญาระหว่างบริษัท กิจการร่วมค้า ยูเรก้า ยูยู จำกัด ซึ่งเป็นบริษัทย่อย กับการประปาส่วนภูมิภาค (กปภ.) โดยมีผลใช้บังคับตั้งแต่วันพฤหัสบดีที่ 25 มิถุนายน 2563 เป็นต้นไป จำนวน 2 สัญญา มูลค่าโครงการรวม 1.04 พันล้านบาท
โดยสัญญาดังกล่าว ประกอบด้วย สัญญาซื้อน้ำประปาเพื่อแก้ไขปัญหาขาดแคลนน้ำประปา ณ สถานีจ่ายน้ำหนองกะขะ การประปาส่วนภูมิภาคสาขาพนัสนิคม มูลค่าโครงการ 521.22 ล้านบาท และสัญญาซื้อน้ำประปาเพื่อแก้ไขปัญหาขาดแคลนน้ำประปา ณ สถานีจ่ายน้ำพานทอง การประปาส่วนภูมิภาคสาขาพนัสนิคม มูลค่าโครงการ 520.34 ล้านบาท โดยทั้ง 2 โครงการดังกล่าวมีระยะเวลา 10 ปีนับแต่วันที่เริ่มส่งมอบน้ำให้กับการประปาส่วนภูมิภาค
นอกจากนี้คณะกรรมการ ยังอนุมัติและให้สัตยาบันการทำรายการซื้อที่ดิน จำนวน 3 แปลง คิดเป็นพื้นที่ 27 ไร่ 2 งาน 30 ตารางวา ในจ.ชลบุรี เป็นเงินจำนวน 46.44 ล้านบาท ที่เกิดขึ้นเมื่อวันที่ 17 มิถุนายน 2563 สำหรับโครงการผลิตน้ำประปา พร้อมทั้งมอบหมายให้ฝ่ายบริหารไปศึกษาข้อมูลหากต้องการซื้อที่ดินส่วนที่เหลือในโครงการทั้งหมด เพื่อลดความเสี่ยงในการดำเนินธุรกิจขายน้ำประปาให้การประปาส่วนภูมิภาค และนำมาให้ทางคณะกรรมการบริษัทพิจารณาในวาระต่อไป